Poštovani,

U vezi sa pripremom ponude za javnu nabavku usluga mobilne telefonije, JNMV br 01/2020, za potrebe naručioca Direktorat za radijacionu i nuklearnu sigurnost i bezbednost Srbije, molimo vas za pojašnjenja i odgovore na pitanja:

1. Sugerišemo Naručiocu da definiše još jedan rezervni kriterijum, jer je u cilju neometanog sprovođenja procesa javne nabavke dosadašnja praksa pokazala da su barem dve opcije rezervnog kriterijuma optimalne.

Odgovor: Uz dužno poštovanje vaše sugestije, mišljenja smo, na osnovu dosadašnje prakse iz javnih nabavki male vrednosti, da kriterijumi definisani kao u konkursnoj dokumentaciji, predstavljaju garanciju poštovanja svih načela javne nabavke i pravilnog sprovođenja ovog postupka.

1. Molimo naručioca za pojašnjenje na koliko decimala se zaokružuju ponderi?

Odgovor: U napomeni na strani 16/28 stoji da bi „ponuđači u ponudama trebalo da iskažu ponuđenu cenu u dve decimale”.

1. Sugerišemo Naručiocu da uskladi nazive drugog kriterijuma „Cena poziva ka brojevima ostalih mobilnih operatera“ na strani 16/28 konkursne dokumentacije sa nazivom kriterijuma koji je dat u tabeli Elementi kriterijuma „Cena poziva ka ostalim mobilnim operaterima“.

Odgovor: Naziv drugog kriterijuma dat u tabeli *Elementi kriterijuma* je rezultat tehničke greške, biće usaglašen i glasi “Cena poziva ka brojevima ostalih mobilnih operatera”

1. U tabeli na strani 16/28 konkursne dokumentacije u razradi kriterijuma za treći kriterijum Cena poziva ka brojevima fiksne telefonije navodite „Najniža cena poziva ka ostalim mobilnim operaterima je 0,01 dinar“. Pretpostavka je da je u pitanju tehnička greška i da bi trebalo da stoji sledeće “Najniža cena poziva ka brojevima fiksne telefonije je 0,01 dinar“. U skladu sa navedenim sugerišemo naručiocu korekciju.

Odgovor: U pitanju je tehnička greška data u opisu za treći kriterijum. Opis glasi “Najniža cena poziva ka brojevima fiksne telefonije je 0,01 dinar“.

1. Na strani 9/28 konkursne dokumentacije Naručilac je definisao sledeće “Minimalna mesečna potrošnja 0,01 dinara“, dok se na stranama 16/28 i 17/28 konkursne dokumentacije navodi da se Minimalna mesečna potrošnja ponderiše. Sugerišemo Naručiocu korekciju napomene na strani 9/28 tako da ona glasi „Minimalna mesečna potrošnja može biti minimum 0,01 dinara“.

Odgovor U konkursnoj dokumentaciji na strani 9/28 uvažili smo vašu sugestiju i izvršili korekciju tako da ona glasi glasi „Minimalna mesečna potrošnja može biti minimum 0,01 dinara“.

1. U tehničkoj specifikaciji na strani 10/28 konkursne dokumentacije pod tačkom 14. definisana je sledeća napomena “Obavezan je budžet za beneficiranu nabavku telefona u iznosu od najmanje 1.100.000,00 dinara bez PDV-a“. S obzirom da u okviru konkursne dokumentaciji ne postoji mesto gde bi se budžet za beneficiranu nabavku telefona upisivao, pretpostavka je da bi budžet trebalo da bude fiksiran tako da bi navedena napomena trebala da glasi  “Obavezan je budžet za beneficiranu nabavku telefona u iznosu od 1.100.000,00 dinara bez PDV-a“. Sugerišemo naručiocu korekciju navedenog.

Odgovor: U konkursnoj dokumentaciji na strani 10/28 pod stavkom 14 definisano je da je obavezan budžet za beneficiranu nabavku telefona koji ne može biti manji od 1 100 000 dinara bez PDV. Dodato je mesto na koje ponuđač može da upiše iznos ponuđenog budžeta za beneficiranu nabavku telefona.

1. Sugerišemo naručiocu da u Obrascu ponude na stranama 19-21 konkursne dokumentacije predvidi mesto za potpis ponuđača.

Odgovor: Prihvaćena je vaša sugestija.

Srdačan pozdrav,

član komisije :

Radomir Bojić